open-index/open-wikipedia-markdown huggingface dataset:
וילארד קרטין

**וילארד ס. קרטין** (באנגלית: **Willard S. Curtin**; 28 בנובמבר 1905 - 4 בפברואר 1996) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס ה-8 של מדינת פנסילבניה.

## ביוגרפיה
קרטין נולד בעיר טרנטון שבניו ג'רזי בשנת 1905. בשנת 1911, עבר עם הוריו למחוז באקס שבפנסילבניה. קרטין למד בבתי ספר ציבוריים, וסיים את לימודיו באוניברסיטת המדינה של פנסילבניה בשנת 1929, ואת לימודיו בבית הספר למשפטים שבאוניברסיטת פנסילבניה בשנת 1932.

בשנת 1932 החל לעבוד במשרד עורכי דין. קרטין שימש כעוזר הפרקליט של מחוז באקס בין השנים 1938–1949, וכפרקליט של המחוז בין 1949 ל-1953. קרטין היה חבר בוועד המחוז בוועדה הרפובליקנית של פנסילבניה בין השנים 1954–1956.

קרטין נבחר לקונגרס ה-85 של ארצות הברית, ולארבעת הקונגרסים שלאחר מכן, מטעם המפלגה הרפובליקנית.

בשנת 1962, ניצח וילארד קרטין את הסופר ג'יימס מיצ'נר.

קרטין לא היה מועמד בבחירות בשנת 1966.

## קישורים חיצוניים

* 

## הערות שוליים

קטגוריה:אמריקאים ילידי ניו ג'רזי
קטגוריה:טרנטון (ניו ג'רזי): אישים
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת פנסילבניה
קטגוריה:בוגרי אוניברסיטת המדינה של פנסילבניה
קטגוריה:אמריקאים שנולדו ב-1905
קטגוריה:אמריקאים שנפטרו ב-1996
נאברז'ניה צ'לני

**נאבֵּרֶזְ'נִיֶה צֶ'לְנִי** (ברוסית: **На́бережные Челны**; בין השנים 1982–1988 נקראה **בר'זנייב**) היא העיר השנייה בגודלה ברפובליקת טטרסטן שברוסיה.

העיר ממוקמת בצפון מזרח טטרסטן על הגדה השמאלית של נהר הקאמה, נהר צ'לנה ומאגר ניז'נקמסקויה.

נאברז'ניה צ'לני הוא מרכז תעשייתי גדול על נהר הקאמה. הענפים העיקריים הם הנדסת מכונות, הנדסת חשמל, תעשיית בנייה, תעשיית מזון ועיבוד. החברה המרכזית המגבשת של העיר הוא מפעל הרכב קאמאז, המהווה כמעט שלושה רבעים מהתפוקה התעשייתית המיוצרת בעיר.

נאברז'ניה צ'לני מחולקת לשלושה רבעים:
* אבטוזבודסקי
* צנטרלני
* קומסומולסקי

## קישורים חיצוניים

* 
* 

## הערות שוליים

*
קטגוריה:טטרסטן: ערים
קטגוריה:יישובים שהוקמו ב-1626
עונת 1994/1995 בליגת העל ההולנדית

**עונת 1994/1995** הייתה העונה ה-39 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. מ.ו.ו מאסטריכט ודורדרכט 90 ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו ניימכן ודורדרכט 90 שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה, בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.

### טבלת הליגה

### פלייאוף הירידה

#### בית א

#### בית ב'

קטגוריה:עונות בליגת העל ההולנדית
קטגוריה:תחרויות כדורגל ב-1994
קטגוריה:תחרויות כדורגל ב-1995
קטגוריה:1995 בהולנד
רק אל תגיד

"**רק אל תגיד**" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן השני שלה, ימים של אהבה. השיר יצא לאור בדצמבר 2005, בהוצאה עצמאית, כסינגל השלישי מתוך האלבום וכסינגל השמיני של בוסקילה. קודם לכן, הוציאה את השיר "רק אותך רוצה" כסינגל השני מתוך האלבום.

השיר זכה להצלחה בישראל כאשר הגיע למקום השלישי ברשת ג'.

## רקע וכתיבה
השיר נכתב על ידי מייקל הרפז, הולחן על ידי אייל שחר והופק על ידי יעקב למאי. "רק אל תגיד" ו"ימים של אהבה" היו לשירי הנושא של הסרט "ימים של אהבה"; סרט קולנוע ישראלי שיצא לאקרנים ב-2005. הסרט בוים והופק על ידי מנחם גולן ובו כיכבו מאיה בוסקילה, ניר לוי ומורן אטיאס.

בוסקילה ביצעה את "רק אל תגיד" במסגרת שידורי "ישראל מחוברת" – מיזם של משרד התרבות ופרויקט תרבות לפריפריה.

## וידאו קליפ והצלחה
הווידאו קליפ הרשמי של השיר פורסם ב-23 בפברואר 2014, עשור לאחר צאתו של השיר כסינגל. בתחילת הקליפ, ניתן לראות את ניר לוי, אחד משחקני הסרט "ימים של אהבה". בהמשך, ניתן לראות את בוסקילה מבצעת את השיר בהופעה חיה כביכול, כשהקהל מריע לה. בקליפ נכללות סצנות מתוך הסרט.

האודיו של "רק אל תגיד" שהועלה ליוטיוב ביוני 2010 זכה להצלחה כאשר צבר למעלה מ-1.1 מיליון צפיות.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי 2005
קטגוריה:סינגלים מ-2005
קטגוריה:שירי מאיה בוסקילה
קטגוריה:שירים בעברית
קטגוריה:שירים שהופקו על ידי יעקב למאי
רק אותך רוצה

"**רק אותך רוצה**" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן השני שלה, ימים של אהבה. השיר יצא לאור ביולי 2005, בהוצאה עצמאית, כסינגל השני מתוך האלבום וכסינגל השביעי של בוסקילה. קודם לכן, הוציאה את השיר "כשאתה נשבר" כסינגל האחרון מתוך אלבום הבכורה שלה, סיפור מכור.

השיר זכה להצלחה בישראל כאשר הגיע למקום השלישי ברשת ג'.

## רקע וכתיבה
השיר נכתב והולחן על ידי שרון אבילחק והופק על ידי דורון אלימלך ושרון אבילחק. "רק אותך רוצה" הוצג בפינה לשיפוטכם של רשת ג' ב-4 באוגוסט 2005, ולאחר מכן דורג ישירות במקום החמישי במצעד. בשיאו, הצליח להגיע למקום השלישי במצעד, תוך שנשאר בו במשך שבעה שבועות בסך הכול.

בוסקילה ביצעה את השיר במופע מיוחד שקיימה, במסגרתו ביצעה גם שירים כדוגמת "מה שהיה היה", "זה רק בינינו" ו"נשמתי".

## וידאו קליפ והצלחה
הווידאו קליפ הרשמי של השיר פורסם ב-19 בינואר 2019, שני עשורים לאחר צאתו של השיר כסינגל. בתחילת הקליפ, ניתן לראות את בוסקילה יוצאת מרכב, ולאחר נכנסת לתוך בית מסוים. בהמשך, ניתן לראות כמה אנשים אוכלים בחצר הבית, תוך שניתן לראות את בוסקילה לבושה כבוקרת, כשהיא שרה את השיר.

האודיו של "רק אותך רוצה" שהועלה ליוטיוב ב-8 מאי 2013 זכה להצלחה כאשר צבר למעלה מ-165 אלף צפיות.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי 2005
קטגוריה:סינגלים מ-2005
קטגוריה:שירי מאיה בוסקילה
קטגוריה:שירים בעברית
קימוסבי רקורדס

**קימוסבי רקורדס** (באנגלית: **Kemosabe Records**) היא חברת תקליטים אמריקאית, בבעלותה של סוני מיוזיק אנטרטיינמנט המבוססת בלוס אנג'לס, קליפורניה.

## היסטוריה
בנובמבר 2011, סוני מיוזיק אנטרטיינמנט שיתפה פעולה עם המפיק המוזיקלי לוקאס "דוקטור לוק" גוטוואלד כדי ליצור את קימוסבי רקורדס. החברה מוציאה אלבומים בשיתוף עם סוני מיוזיק אנטרטיינמנט. גוטוואלד קיבל את הזכויות להעסיק צוותים משלו, להחתים אמנים ולפתח כישרונות, אך הוא הצליח להפיק אלבומים עבור אמני סוני בלבד עד 2016. באפריל 2017 התרחקה סוני מגוטוואלד לאחר שהזמרת קשה האשימה אותו באונס. החל מ-26 באפריל 2017, אתר קימוסבי כבר אינו נגיש. באתר RCA ובסוני מיוזיק, קימוסבי הוסר מרשימת החברות, וכן מדף ה"עבודות ונתונים" באתר של סוני מיוזיק.

## אמנים
### נוכחיים
* בקי ג'י 
* דוג'ה קאט 
* קשה 
* ליל ביבי 
* אליפאנט 
* אר סיטי 
* פייפר רוט

### בעבר
* כריסטיאן בורגארדט
* ג'וסי ג'יי 
* יל
* לאנץ'-מאני לואיס

## דיסקוגרפיה
* קשה – *[[Warrior]]* (4 בדצמבר 2012)
* קשה – *Deconstructed* (5 בפברואר 2013)
* בקי ג'י – *[[Play It Again]]* (16 ביולי 2013)
* אמנים שונים – *Music from and Inspired by The Smurfs 2* (23 ביולי 2013)
* ג'וסי ג'יי – *Stay Trippy* (27 באוגוסט 2013)
* אליפאנט – *Look Like You Move It* (1 באפריל 2014)
* G.R.L. – *[[G.R.L. (מיני-אלבום)|G.R.L.]]* (29 ביולי 2014)
* דוג'ה קאט – *[[Purrr!]]* (5 באוגוסט 2014)
* כריסטיאן בורגארדט – *Safe Place to Land* (9 בספטמבר 2014)
* יל – *Complètement fou* (29 בספטמבר 2014)
* אליפאנט – *One More* (13 באוקטובר 2014)
* לאנץ'-מאני לואיס – *Bills* (21 באפריל 2015)
* * יל – *Complètement fou (Remix)* (24 ביולי 2015)
* אר סיטי – *What Dreams Are Made Of* (9 באוקטובר 2015)
* אליפאנט – *Living Life Golden* (25 במרץ 2016)
* פייפר רוט – *Real Emotion* (23 בספטמבר 2016)
* ליל ביבי – *FC3: The Epilogue* (8 במרץ 2017)
* קשה – *[[Rainbow (אלבום של קשה)|Rainbow]]* (11 באוגוסט 2017)
* ג'וסי ג'יי – *Rubba Band Business* (8 בדצמבר 2017)
* דוג'ה קאט – *[[Amala]]* (30 במרץ 2018)
* בקי ג'י – *[[Mala Santa]]* (17 באוקטובר 2019)
* דוג'ה קאט – *[[Hot Pink]]* (7 בנובמבר 2019)
* קשה – *[[High Road]]* (31 בינואר 2020)
* דוג'ה קאט – *[[Planet Her]]* (25 ביוני 2021)

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תקליטים
קרוליס פוז'לה

**קרוליס יוזוביץ' פוז'לה** (בליטאית: **Karolis Juozovic Požėla**; 29 בפברואר 1896 - 27 בדצמבר 1926) היה מנהיג המפלגה הקומוניסטית של ליטא משנת 1921 ועד הוצאתו להורג על ידי שלטון אנטאנס סמטונה. בתקופת השלטון הקומוניסטי נחשב למרטיר ולגיבור לאומי, הוקמו פסלים שלו, בית ילדותו הפך לאחר לאומי ועל שמו נקראו רחובות ובתי ספר.

## תולדות חייו
נולד בכפר ליד ז'יימליס. החל מ-1915 למד רפואה באוניברסיטת טרטו וב-1916 הצטרף שם למפלגה הבולשביקית והחל בפעילות פוליטית. לאחר מהפכת פברואר היה לחבר הסובייט של טרטו. עם סגירת האוניברסיטה ב-1918 שב למולדתו והחל לארגן בה תאים של המפלגה הקומוניסטית. באוקטובר 1918 היה חבר ועידת היסוד של המפלגה הקומוניסטית של ליטא. המפלגה הייתה אסורה בחוק, הן כהתארגנות לאומית עצמאית בתקופה הקצרה בה הייתה ליטא רפובליקה סובייטית (דצמבר 1918 עד פברואר 1919) והן כמפלגה קומוניסטית בתקופה בה פעלה כמדינה עצמאית. פוז'לה הוציא עיתונים מחתרתיים בראסייניאי בשם "דבר העובדים" (Darbo žodis) ו"אמת" (Tiesa) כמו גם את העיתון החוקי של איגוד העובדים "חיי הפועלים" (Darbininkų gyvenimas) והיה יו"ר הוועידה הראשונה של איגוד העובדים הליטאי. ב-1921 התפזרה הנהגת המפלגה המבוזרת באזורי בלרוס, פולין וקלינינגרד ופוז'לה נותר למעשה הבכיר היחיד על אדמת ליטא.

עקב פעילותו נאסר פוז'לה מספר פעמים. מראשית 1921 ועד סתיו 1922 היה אסיר במחנה ליד קובנה, אך הצליח להמלט. הוא נעצר שוב בדצמבר, כאשר ניסה לחצות את הגבול על מנת להשתתף בוועידה הרביעית של המפלגה הקומוניסטית של ברית המועצות ונכלא לשלושה חודשים בשווינציאן. ב-1926 הכין את המפלגה לבחירות לסיימאס כחלק מחזית רחבה שקראה לשיתוף פעולה של קומוניסטים, סוציאליסטים וסוציאל-דמוקרטים. בספטמבר העביר את מרכזה המפלגה לקובנה.

ב-17 בדצמבר 1926 התארגנה הפיכה צבאית במסגרתה העלו הכוחות המזוינים של ליטא את אנטאנס סמטונה לתפקיד של דיקטטור על מנת לסכל הפיכה קומוניסטית כביכול. 350 פעילים קומוניסטים נאסרו. ששת הבכירים, פוז'לה ועוד חמישה, הואשמו בבגידה בבית דין צבאי כמתכנני ההפיכה. ארבעה מהם, פוז'לה ביניהם, הוצאו להורג בפורט השישי של מבצר קובנה. הארבעה (בנקראים בליטאית "ארבעת החברים", keturi komunarai) הפכו למרטירים של המפלגה הקומוניסטית של ליטא ובעת השלטון הקומוניסטית הפכו לגיבורים לאומיים. בשנת 1947 נקברו שרידיהם מחדש בגן מוזיאון ויטאוטאס הגדול בקובנה.

ב-1965 הפך בית ילדותו של פוז'לה לאתר לאומי. על שמו נקראו רחובות, פארקיפ, בתי ספר וקולחוזים.

## קישורים חיצוניים

* ערך באנציקלופדיה הליטאית 
* ביוגרפיה בדף שלו בארכיון המדינה הליטאי 
* הוקרה ל"ארבעת החברים" 
* רשומה גנאלוגית

קטגוריה:מזכ"לי המפלגה הקומוניסטית של ליטא
קטגוריה:עורכי עיתונים
קטגוריה:עיתונאים ליטאים
קטגוריה:אישים שהוצאו להורג בארצות אירופה
קטגוריה:אישים שהונצחו על בולי ברית המועצות
קטגוריה:ליטאים שנולדו במאה ה-19
קטגוריה:ליטאים שנפטרו ב-1926
נואה גאלווין

**נואה אג'ידי גאלווין** (באנגלית: **Noah Egidi Galvin**; נולד ב-6 במאי 1994) הוא שחקן וזמר יהודי-אמריקאי. הוא ידוע בעיקר בזכות תפקידו בתור קני או'ניל בקומדיית המצבים "*The Real O'Neals*" של רשת ABC ותפקידו הראשי במחזמר "אוון הנסן היקר" בברודוויי.

## ביוגרפיה
גאלווין נולד וגדל בקטונה, ניו יורק. לגאלווין שני אחים, ביניהם המולטי-אינסטרומנטליסט יוק לור . אביו הוא נוצרי קתולי, ואמו, אבּי (לבית פינק), היא יהודייה; הוא גדל כ"יהודי וקתולי כאחד, שהולך לבית ספר נוצרי, בית ספר עברי וכנסייה", ותיאר את עצמו כיהודי.

## קריירת משחק
לפני שכיכב בסדרה "The Real O'Neals"  הוא הופיע גם אוף-ברודוויי בתיאטראות כמו Signature, Playwrights Horizons, MCC, The Vineyard, The Public, The Culture Project, The Flea, The Wild Project, New York Theater Workshop, Barrow Street Theater, Rattlestick, Ensemble Studio Theater, ורבים אחרים. בין הספרים המוקלטים בהם השתתף נמנים "כמה טוב להיות פרח קיר" מאת סטיבן צ'בוסקי ו"סלח לי, לאונרד פיקוק" מאת מת'יו קוויק.

באוגוסט 2017 מונה גאלווין כמחליף זמני לתפקיד הראשי במחזמר "אוון הנסן היקר", לאחר עזיבתו של בן פלאט. גאלווין החל לשחק בתפקיד ב-21 בנובמבר 2017, והופיע בפעם האחרונה ב-4 בפברואר 2018. הוא גם השתתף במחזמר "Waitress"  בברודוויי, בתפקיד אוגי, מ-29 באפריל 2019 עד 18 באוגוסט 2019, אז החליף אותו השחקן טודריק הול. בנוסף לתפקידיו הבימתיים, גאלווין קריין את דמותו של ארתור בגרסה המוקלטת של הספר *What If It's Us*, רומן להט"בי מאת אדם סילברה ובקי אלברטאלי. בהמשך הוא גם קריין את דמותו של הנסיך רופרט בפודקאסט "The Two Princes" של חברת גימלט, אשר פורסם ב-4 ביוני 2019.

ב-17 בפברואר 2020, גאלווין כיכב בתפקיד הראשי במופע היובל של Manhattan Concert Productions "יוסף וכתונת הפסים המשגעת" במרכז לינקולן.

בשנת 2020 הצטרף גאלווין לצוות השחקנים של סדרת הטלוויזיה "הרופא הטוב" בתפקיד המשני של ד"ר אשר וולק.

## חיים אישיים
גאלווין הוא הומוסקסואל מוצהר. הוא יצא מהארון בפני אמו בגיל 14. החל מפברואר 2019 הוא מחלק את זמנו בין מנהטן ללוס אנג'לס, קליפורניה. ב-12 בינואר 2020 החל גאלווין לצאת עם השחקן והזמר בן פלאט, אותו החליף בתפקיד הראשי במחזמר "אוון הנסן היקר" בשנת 2017.

## פילמוגרפיה
### קולנוע

### טלוויזיה

### תיאטרון

### ספרים מוקלטים ופודקאסטים

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:שחקנים ילדים אמריקאים
קטגוריה:שחקנים ילדים יהודים
קטגוריה:זמרים להט"בים אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:להט"בים יהודים אמריקאים
קטגוריה:אמריקאים ממוצא איטלקי
קטגוריה:אמריקאים ממוצא אירי
קטגוריה:אמריקאים שנולדו ב-1994
דום אום רומאו

**דום אום רומאו**, **Dom Um Romão** (3 אוגוסט 1925 – 27 ביולי 2005), היה מתופף ונגן כלי הקשה ברזילאי. הוא נודע בזכות העיצוב האקספרסיבי שלו עם להקת הפיוז'ן Weather Report, רומאו הקליט עם אמנים שונים כמו נגן הסקסופון קנונבול אדרלי, הזמר פול סיימון, המלחין המעבד והזמר אנטוניו קרלוס ז'ובים, המוזיקאי הברזילאי חורחה בן, המלחין והזמר סרז'יו מנדז ולהקת "ברזיל 66" והזמר האמריקאי טוני בנט.

טום ג'ובים הביא אותו לנגן באולפן בו הוקלט האלבום האגדי של ג'ובים עם פרנק סינטרה בשנת 1967, " Francis Albert Sinatra & Antonio Carlos Jobim."

הוא נפטר בריו דה ז'ניירו זמן קצר לאחר שלקה בשבץ מוחי.

## דיסקוגרפיה חלקית
### כמוביל

· 1965 *Dom Um* (Phillips)

· 1972 *Dom Um Romão* (Muse)

· 1973 *Spirit of the Times* (Muse)

· 1974 *Braun-Blek-Blu* (Happy Bird)

· 1977 *Hotmosphere* (Pablo)

· 1978 *Om* (JAPO Records/ECM Records)

· 1990 *Samba de Rua* (Vogue Records)

· 1993 *Saudades* (Waterlilly)

· 1999 *Rhythm Traveller* (JSR/Natasha)

· 2001 *Lake of Perseverance* (JSR/Irma)

· 2002 *Nu Jazz meets Brazil* (JSR/Cuadra)

### עם [[אסטרוד ז'ילברטו|אסטרוד ז'לברטו]]

· *Look to the Rainbow* (Verve, 1966)

· *Gilberto with Turrentine* with Stanley Turrentine (CTI, 1971)'

### עם [[הרבי מאן]]

· *Do the Bossa Nova with Herbie Mann* (Atlantic, 1962)

· *Latin Fever* (Atlantic, 1964)

· *Brazil: Once Again* (Atlantic, 1977)

### עם Weather Report

· *I Sing the Body Electric* (Columbia, 1972)

· *Live in Tokyo* (Columbia, 1972)

· *Sweetnighter* (Columbia, 1973)

· *Mysterious Traveller* (Columbia, 1974)

### עם [[דם, יזע ודמעות (להקה)|דם, יזע ודמעות]]

* *Mirror Image* (Columbia, 1974)


## קישורים חיצוניים

* דיסקוגרפיה
* רומאו - באתר Discogs
* רומאו באתר jazzmessengers

## הערות שוליים

קטגוריה:מוזיקאים ברזילאים
קטגוריה:נגני ג'אז: מתופפים
קטגוריה:ילידי 1925
קטגוריה:נפטרים ב-2005
חלון לים

**חלון לים** הוא סינגל של הזמר הישראלי דודו אהרון, אשר יצא לאור ב-14 ביוני 2021, על ידי חברת התקליטים NMC. השיר נכתב על ידי אבי אוחיון, הולחן על ידי אוחיון ומתן דרור והופק על ידי האחרון.

## רקע והקלטה
אהרון הקליט את השיר לאחר שאוחיון ודרור, יוצרי השיר, השמיעו לו את הסקיצה הראשונית שלו באולפן ההקלטות, ולדבריו, "כבר משמיעה ראשונה התמכרתי לקסם של השיר הזה שמלטף לך את הלב". באתר כיפה, תואר השיר כ"שיר אהבה קיצי".

## הצלחה
בשבוע הראשון לצאתו, הגיע השיר למקום ה-15 במצעד השבועי של מדיה פורסט, עם 69 השמעות בתחנות הרדיו בישראל. שבוע לאחר מכן, קפץ למקום הראשון, עם 141 השמעות. נכון לאוקטובר 2023, השיר צבר למעלה מ-3.8 מיליון צפיות ביוטיוב.

## מיקומי שיא

## היסטוריית יציאות לאור

## קישורים חיצוניים
* 
* חלון לים, בערוץ יוטיוב של דודו אהרון
* לדף השיר באתר הספרייה הלאומית

## הערות שוליים

קטגוריה:שירי דודו אהרון
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על אוקיינוסים וימים
קטגוריה:שירי אהבה בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
ישיבת נר זרח

ישיבת **נר זרח - עוצם** (נקראה בעבר **נר זרח - זרועה**) היא ישיבה גדולה במושב עוצם המשתייכת לזרם החרדי-ליטאי. הישיבה נוסדה על ידי הרב יששכר מאיר ב-2006. שם הישיבה "נר זרח" הוא על שם הרב זרח פלוק. בישיבה לומדים נכון לאלול תשפ"א כ-200 בחורים.

## היסטוריה
הישיבה הוקמה על ידי הרב יששכר מאיר בשנת תשס"ו שהעמיד בראשה את תלמידיו הרב אליהו אליעזר ברוורמן, הרב ישראל לנדא והרב מנחם שפירא. משגיח הישיבה היה הרב אליהו אליעזר יעקובזון רבה של תפרח.

ראשיתה של הישיבה היה במושב זרועה שם הוקמה במתכונת של ישיבת קיבוץ כחלק מחזונו של הרב יששכר מאיר לחזק את התורה והיהדות בנגב, לאחר התנגדות והתנכלויות לישיבה מצד תושבים מעטים, עברה הישיבה באלול תשע"ד ליישוב עוצם בחבל לכיש, שם גם הכניסה הישיבה בשנת תשע"ו את השיעור א' הראשון שלה.

לאחר פטירת הרב יששכר מאיר בתשע"א מונה הרב ישראל לנדא לראש הישיבה, בתפקיד זה שימש עד למינויו לר"מ בישיבת עטרת ישראל בשנת תשע"ג, ולאחר מכן כראש ישיבה בישיבת היכל יצחק (לנדא).

בשנת תשע"א, 2011 מונה הרב יצחק זאב פיינשטיין לראש הישיבה במקביל לרב ישראל לנדא, הרב מנחם שפירא עזב את הישיבה.

בשנת תשע"ב, 2012 נקלעה הישיבה למצב כלכלי קשה, וכדי לנסות לייצבה לקח הרב ברוך ויסבקר ראש ישיבת בית מתתיהו את הישיבה תחת חסותו ואף היה מגיע למסור שיעורים באופן קבוע בישיבה, אך הניסיון לא עלה יפה ולאחר תקופה קצרה פורק.

בשלהי שנת תשע"ג בהוראתו של הגראי"ל שטיינמן הכניס הרב יעקב וירז'בינסקי את הישיבה תחת רשת מוסדות ארחות תורה, כחלק מהשינויים בישיבה מונו רמי"ם חדשים, הרב ישראל לנדא עזב והרב יצחק זאב פיינשטיין בתפקיד ראש הישיבה.

נכון לאלול תשפ"ה לומדים בישיבה מאתיים חמישים בחורים בשמונה ועדים. הוועדים בישיבה קטנים מבישיבות אחרות, זאת על פי הוראותיו של הגראי"ל שטיינמן.

## צוות הישיבה
ראש הישיבה הוא הרב יצחק זאב פיינשטיין ומנהלה הרוחני של הישיבה הוא הרב אברהם קוזוקין והרב יעקב כהנא, נשיא הישיבה הוא הרב שרגא שטינמן ראש ישיבות אורחות תורה

ראש הקיבוץ הוא הרב ישעיהו שיינברגר והרמי"ם הם הרב שמואל אנסבכר והרב בנימין בראך.

המשיבים בישיבה הם הרב וולף הרב צבי קליין הרב צבי הרבסט והרב יעקב בסדר א', הרב יעקב מושקט, הרב נחום גולדברג והרב אליהו אליעזר ברוורמן בסדר שני, והרב יחזקאל פרבשטיין והרב מאיר אינגבר והרב ילין בסדר שלישי.

## קישורים חיצוניים

* 
* מידע נוסף על הישיבה, באתר עולם התורה
* 
* 
* 

## הערות שוליים

נר זרח
נר זרח
קטגוריה:ישיבת ארחות תורה: סניפים
מורטן

**מורטן** (בגרמנית: **Murten**; בצרפתית: **Morat**) היא עיירה בקנטון פריבור, שווייץ. באזור העיירה נמצאים טירת מינכן-ווילר , טירת מורטן , טירת לוונברג  ומוזיאון מורטן .

## גאוגרפיה
העיירה נמצאת כ-13 ק"מ מבירת הקנטון פריבור, פריבור, וכ-25 ק"מ מבירת שווייץ, ברן. בנוסף, העיירה נמצאת ליד אגם מורטן .

## תנועה ותחבורה
העיירה נמצאת ליד הכבישים הלאומיים 1 ו-22. בנוסף, תחנת הרכבת מורטן  נמצאת באזור העיירה.

## אקלים

## קישורים חיצוניים

* 

## הערות שוליים

קטגוריה:שווייץ: יישובים
קטגוריה:פריבור (קנטון)
בריאות הנפש של ישו

**בריאות הנפש של ישו** היא סוגיית שעוררה פולמוס נרחב בקרב פסיכיאטרים, פסיכולוגים, פילוסופים, היסטוריונים וסופרים במקביל להתפתחות הפסיכיאטריה, והניסיונות לחקור את דמותו ההיסטורית של ישו באמצעות בחינה ביקורתית של הבשורות. חלק מהחוקרים טענו כי תיאורי התנהגות מסוימים בכתבי הברית החדשה מעידים על בעיות נפשיות, והציגו פרשנויות שכללו ייחוס פנאטיות, הזיות, פרנויה והפרעות אישיות שונות. מנגד, חוקרים אחרים הדגישו שמסקנות אלה נשענות על יישום מודרני של כלים פסיכולוגיים על מקורות עתיקים, ללא התחשבות בהקשר התרבותי־היסטורי שבו חי ישו. גישה זו גורסת שיש לבחון את התנהגותו במסגרת מחקר היסטורי ולא דרך עדשה קלינית עכשווית.

## הפולמוס
המצדדים בדעה שישו סבל מבעיות נפשיות ביססו את טענותיהם על המידע שנמסר בצורה מפורשת. בבשורה על-פי מרקוס פרק ג' פסוקים כ"א – כ"ב: . בבשורה על פי יוחנן פרק י, פסוקים י"ט – כ': . ועל מסקנות ניתוחי התנהגותו הכללית של ישו, כפי שמשתקפת בספרי הברית החדשה. חוקרים אלה טענו שישו היה אדם פנאטי ואלים באופן חריג, סבל משיגעון גדלות, הזיות, פראנויה, הפרעת זהות דיסוציאטיבית, הפרעת אישיות סכיזוטיפלית, סכיזופרניה ונטיות אובדניות.

מנגד, החוקרים אשר יצאו להגנתו של ישו טענו כי ניתוח כתבי הקודש הנוצריים שהוביל למסקנה כי ישו סבל מבעיות נפשיות נעשה על בסיס הניסיון הרפואי שנצבר בקליניקות של אותם החוקרים, תוך יישום עקרונות הפסיכולוגיה של פרויד על מקורות עתיקים. לדעתם יש לבחון את התנהגותו של ישו בהקשר למקומו ולתקופתו, במסגרת מחקר היסטורי.

## ראו גם
* סינדרום ירושלים
* פסיכולוגיה של הדת
* שיגעון גדלות
* תסביך אלוהים
* תסביך משיחי

## לקריאה נוספת

* 
* 
* 
* 
* 
* 
* 
* 
* 
* 
* 
* 


## הערות שוליים

קטגוריה:ישו
קטגוריה:בריאות הנפש
טרמינל 3 (שיר)

"**טרמינל 3**" הוא סינגל של הזמר הישראלי דודו אהרון, אשר יצא לאור ב-3 במרץ 2015, כסינגל השישי מתוך אלבום האולפן השביעי שלו הנושא את אותו השם, על ידי חברת התקליטים NMC יונייטד אנטרטיינמנט. השיר נכתב על ידי אהרון עצמו ביחד עם אבי אוחיון, הולחן על ידי השניים יחד עם אסף צרויה והופק על ידי יעקב למאי.

השיר הגיע למקום הראשון במצעד השבועי של מדיה פורסט, והיה לאחד מהלהיטים העבריים הבולטים ביותר לשנת 2015.

## הצלחה
במצעד השבועי של מדיה פורסט, הגיע השיר למקום הראשון, עם 127 השמעות בתחנות הרדיו בישראל שנצברו באותו השבוע. במצעדים השבועיים של גלגלצ ורדיו אמצע הדרך, הגיע למקום הרביעי, וברשת ג' הגיע למקום התשיעי.

במצעד סיכום שנת 2015 של מדיה פורסט, הגיע השיר אל המקום השני, כש"מסתובב" של אביב גפן ומתי כספי מנע ממנו להגיע לצמרת המצעד. בטקס פרסי אקו"ם, הוכרז כי השיר הוא המושמע ביותר לשנת 2015. בסיכום השנה של יוטיוב ישראל, היה הווידאו קליפ של השיר ביוטיוב לנצפה ביותר לשנת 2015. במצעד השנתי של גלגלצ ווואלה! NEWS, הגיע השיר למקום הרביעי.

## גרסות כיסוי
בנובמבר 2015 ביצע הזמר הדרום אמריקאי מייק סטנלי גרסה בשפה הספרדית לשיר.

## מיקומי שיא

## הערות שוליים

קטגוריה:שירי דודו אהרון
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי יעקב למאי
קטגוריה:שירים על תעופה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
חדקן פרסי

**חדקן פרסי** (שם מדעי: *Acipenser persicus*) הוא מין של דג סחוס גרמי ממשפחת החדקניים, החי בים הכספי, בים השחור ובנהרות שסביבו - במיוחד בוולגה, אורל, אראס והקורה והוא מצוי בסכנת הכחדה חמורה בטבע.

## תיאור
החדקן הוא דג גדול שאורכו 1.3 עד 2 מטרים ומשקל של 20 עד 35 ק"ג, אך הפרטים הגדולים ביותר נרשמו באורך  ומשקל של 70 ק"ג. הוא בעל גוון חום וכחלחל עם לוחיות סחוס בולטות לאורך גופו שצבעם אפור וביניהם קשקשים צהובים-חיוורים. החוטם מוארך עם זיפי חישה ארוכים והעיניים קטנות.

החדקן מטיל ביצים במים מתוקים אך הפרטים הבוגרים נודדים לים השחור או במזרח הים הכספי. החדקן מחפש מזון על קרקעית החול או הבוץ ובהם יונק טרף של דגים אחרים או של חסרי חוליות כמו שטצדאים, ימשושיים וחסילוני Mysida. הפרטים הבוגרים ניזונים ממזון גדול יותר מהצעירים.

החדקן מצוי בסכנה גדולה עקב דיג יתר להכנת קוויאר מביציו, היתקלות בסירות, זיהום וסיכור נהרות, בייחוד הנהרות בהם הוא משריץ צאצאים. בנוסף החדקן מתרבה לאט ורק במספר נהרות.

## קישורים חיצוניים

## הערות שוליים

קטגוריה:חדקניים
קטגוריה:מגה-פאונה של אירואסיה
קטגוריה:דגי הים הכספי
קטגוריה:בעלי חיים שתוארו ב-1897
Lucid

**Lucid** (בעברית: **צלול**) הוא שיר של הזמרת-יוצרת היפנית-בריטית רינה סאוואיאמה, שיצא ב-25 בנובמבר 2020, כסינגל הראשון מגרסת הדלוקס של אלבום האולפן הראשון שלה, Sawayama, וכסינגל השישי מהאלבום כולו, על ידי חברת התקליטים דירטי היט.

## רקע והוצאה
ב-2 באוקטובר 2020, פרסמה סאוואיאמה לראשונה על שיתוף הפעולה העתידי עם בלאדפופ, כאשר צייצה "BloodPop X Rina Sawayama Coming soon" לצד תמונה פולארואידית עם הכיתוב "Mix Lucid".

השיר הוא שיר דאנס-פופ העוסק ב"לחיית חיים אחרים באמצעות חלום". הוא נכתב על ידי סאוואיאמה, יחד עם ולורן אקווילינה בשנת 2018 על רצפת דירתה של הזמרת לפי סאונד ששלח להן בלאדפופ. השיר הושווה לאלבומה של הזמרת ליידי גאגא, Chromatica משנת 2020, שהופק גם הוא על ידי בלאדפופ.

השיר הצליח לצבור למעלה מ-14 מיליון השמעות ברשת הזרמת המדיה ספוטיפיי.

## הערות שוליים

קטגוריה:שירי רינה סאוואיאמה
קטגוריה:שירים באנגלית
קטגוריה:שירי דאנס-פופ
קטגוריה:שירים שנכתבו על ידי בלאדפופ
שבעה ירחים

**שבעה ירחים** הוא אלבום הבכורה של הצמד המוזיקלי הישראלי סטטיק ובן-אל תבורי. האלבום יצא לאור ב-6 ביולי 2021, על ידי חברות התקליטים גאגא בוקינג ו-Mobile1 Music. האלבום כולל הופעות אורח של ליאור נרקיס, נטע ברזילי, רן דנקר, רמי קלינשטיין, אגם בוחבוט ורון נשר.

## רקע והכרזה
על האלבום הכריז סטטיק ב-26 ביוני 2021 באינסטגרם, יחד עם רמזים לשמות שבעת השירים באלבום. מ-28 ביוני 2021, בכל יום בשבוע בשעה 20:00, מלבד שישי, יצא סינגל מתוך האלבום. הסינגל הראשון, הנושא את שם האלבום, הוא היחיד אותו מבצעים סטטיק ותבורי בלבד, כשהשאר הם שיתופי פעולה.

## ביקורות
אמיר שוורץ מ-ynet העניק לאלבום ביקורת שלילית, ואמר כי הוא "נטול הברקות אמיתיות ומציע פופ נוסחתי שאיננו אלא עוד זרוע עסקית אחת במותג המתרחב" וכי "הפופ הנוסחתי של סטטיק ובן אל מתנהג כמו אפליקציה, אבל לא לכל שימוש מושקע בטכנולוגיה אפשר להצמיד את תג המחיר של ווייז". גם בן שלו העניק לאלבום ביקורת שלילית, ואמר כי "הרעיון עצמו מוצלח, אבל המימוש המוזיקלי שלו חיוור למדי, רחוק מלהלהיב, ובעיקר לא מצדיק את הקונספט. התגעגעתם לעונג המתמשך, ההדרגתי, הרב־ממדי, שמעניקים אלבומי פופ טובים? לא תמצאו אותו ב'שבעה ירחים'".

דודי פטימר ממעריב אונליין כתב כי "זהו לא אלבום מושלם. יש בו דברים מיותרים, יש בו גם כמה רגעים משעממים, אבל יש בו כמה הברקות ששוות את הסבלנות וההמתנה, מציגות לראווה את הפופ הישראלי בשיא תפארתו וקדמתו המוזיקלית (וגם ההפקתית) ובהקשר זה, השלם עולה על סך חלקיו".

## רשימת רצועות

## הערות שוליים

קטגוריה:אלבומי בכורה מ-2021
קטגוריה:אלבומי סטטיק ובן-אל תבורי
קטגוריה:אלבומים בעברית
קטגוריה:אלבומים שהופקו על ידי ג'ורדי
קטגוריה:אלבומי חברת Mobile1 Music
קטגוריה:אלבומי חברת גאגא בוקינג
Starving

"**Starving**" (בעברית: **רעב**) הוא שיר של הזמרת האמריקאית היילי סטיינפלד והצמד האמריקאי גריי, בהשתתפות המפיק הרוסי-גרמני זד. השיר נכתב על ידי חברי גריי מייקל טרוארטה וקייל טרוארטה, רוברט מקורדי, כריסטופר פטרוסינו ואסיה ווייטקר. הוא יצא ב־22 ביולי 2016, באמצעות ריפבליק רקורדס ויוניברסל מיוזיק גרופ. השיא נכלל במהדורה היפנית של מיני-אלבום הבכורה המורחב של סטיינפלד, *[[Haiz]]*. הוא משמש כסינגל השלישי והאחרון של האלבום.

## רקע
בראיון עם ניילון, אמרה סטיינפלד, "'Starving' הוא שיר על היכרות עם מישהו, היכרות עמוקה עד כדי כך שאף על פי שהיית מישהו לפני שהאדם הזה הגיע, מהרגע שפגשת אותו הוא נתן לך את השקפה חדשה כולה על עצמך ועל החיים. זה הרעיון שמאז שנכנסת לחיי הכל שונה, ולא ידעתי שזה יכול להיות שונה כל כך מאז שנכנסת לחיי."

## וידאו קליפ
וידאו קליפ בבימויו של דארן קרייג יצא ב־27 בספטמבר 2016. בו רואים את סטיינפלד רוקדת עם ארבעה רקדנים שהם ללא חולצה, כמו גם מופיע הסמל של גריי.

## מיקומי שיא

## קישורים חיצוניים

## הערות שוליים

קטגוריה:שירי היילי סטיינפלד
קטגוריה:שירי זד
קטגוריה:שירים באנגלית
קטגוריה:שירי מוזיקת האוס אמריקאיים
אליפות ישראל בהיאבקות חופשית 2013

אליפות ישראל בהיאבקות חופשית  נערכה בבאר שבע ב-21 בדצמבר 2013

## נשים

## גברים

## ראו גם
אליפות ישראל בהיאבקות יוונית-רומית 2013

## קישורים חיצוניים

* 

2013
קטגוריה:2013 בישראל: ספורט
קטגוריה:באר שבע: אירועים
Cobalt

**קובלט** (באנגלית: **Cobalt**) הוא משחק וידאו שפותח על ידי Oxeye Game Studio ופורסם על ידי Mojang Studios. המשחק שוחרר ב-2 בפברואר 2016 עבור Microsoft Windows וקונסולות Xbox 360 ו-Xbox One.

## משחקיות
### מצבי משחק
קובלט כולל 5 מצבי משחק:
* **Deathmatch**: מצב משחק בו נוצרים כלי נשק שונים שמפוזרים על פני המפה, אותם יש לאסוף. שחקנים יכולים לשחק לבד או בקבוצות ב-Deathmatch ללא תשלום. עד 8 שחקנים יכולים לשחק במשחק מרובה משתתפים.
* **Team Strike**: בתחילת כל סיבוב, השחקנים קונים 1 מתוך 6 אפשרויות לחימה, שלכל אחת מהן יתרונות וחסרונות מסוימים. לאחר מכן השחקנים משחקים בקרבות 4 על 4 והקבוצה המפסידה בכל סיבוב מודחת. ברגע שקבוצה הודחה, מתחיל סיבוב חדש. בין כל משחק השחקנים יכולים לשחק במצב הנוכחי של הדמות שלהם, לתקן אותה, או למכור אותה כדי לקבל אפשרות לחימה חדשה. 8 שחקנים יכולים להשתתף במשחק מרובה משתתפים.
* **Plug Slam**: כמו ב-Deathmatch, כלי נשק שונים מפוזרים ברחבי המפה. לכל קבוצה יש שער שעליה יש להגן. במרכז המפה יש "תקע" שכל קבוצה צריכה להכניס לשער של הקבוצה היריבה. המנצחת היא הקבוצה שהכניסה את התקע לשער היריב הכי הרבה פעמים.
* **Survival**: במוד הזה יש גלים של התקפות על השחקנים. בתחילת כל גל השחקנים קונים ציוד ואז חייבים לשרוד התקפות, ומדי פעם מקבלים משימות לביצוע.
* **Challenge**: אתגרים תלויי זמן שבודקים את יכולותיהם של השחקנים במהירות ולחימה.
* **Speed**: אתגרים תלויי זמן שמחייבים את השחקנים לעבור בכל מיני מחסומים ומכשולים עד שהם מגיעים לסוף המסלול.
* **Combat**: גם מצב זה מבוסס זמן ויש לשחקנים יעדים להרוג בפרק זמן מוקצב מראש. הציון שלהם עולה על ידי ביצוע פעולות כמו הצלת אסירים וחיסול אויבים אופציונליים.

השחקנים משחקים כדמות הראשית, המכונה קובלט. חלק ממכניקות המפתח במשחק כוללות זמן קליע, גלגול (להסטת כדורים) ואגרופים שיכולים לגרום נזק ולהדוף פיצוצים, את כל אלה השחקן יכול לשלב יחד כדי ליצור רמת משחק מתקדמת.

## פיתוח
### אלפא
קובלט שוחרר בשלב פיתוח האלפא שלו. עדכונים לגרסאות הבאות של המשחק יצאו בחינם. גרסת האלפא הייתה בתחילה זמינה רק עבור משתמשי מערכת ההפעלה Windows. גרסת macOS שוחררה ב-27 ביוני 2013, אולם המשחק הוכרז מחדש כבלעדי ל-Microsoft Windows וקונסולות Xbox 360 ו-Xbox One בכנס 2014 Gamescom.

המטרות העיקריות של גרסת האלפא הן:
* ניסיון הפעלת מצב מרובה משתתפים
* שיתופי פעולה מסחריים פוטנציאלים
* היכרות עם עורך השלבים

### בטא
תוכניות נוספות תוכננו לשלב הבטא, כולל עורך שלבים מלא, שיתוף שלבים בין שחקנים בתוך המשחק, כמו גם יציאת המשחק ל-MacOS ולינוקס.

עם זאת, גרסת הבטא מעולם לא שוחררה רשמית. כאשר המשחק עזב את שלב האלפא והושק רשמית, הוא דילג ישר לגרסת הזהב שלו וכל התוכניות לבטא שוחררו בגרסה זו.

### זהב
הגרסה הסופית של המשחק הכוללת כלים לשיתוף תוכן שנוצר על ידי משתמשים (בסטים), מצב סיפור (story mode) ומצב משחק מרובה משתתפים.

### גרסת ה-xbox
המשחק תוכנת מחדש עבור Xbox 360 ו-Xbox One על ידי Fatshark.

## ביקורת
קובלט קיבל ביקורות "ממוצעות", על פי אתר ביקורת משחקי הווידאו Metacritic.

## קישורים חיצוניים
* 
* 

קטגוריה:משחקי גלילה צדדית
קטגוריה:משחקי Windows
קטגוריה:משחקי Xbox 360
קטגוריה:משחקי Xbox One
קטגוריה:משחקי וידאו משנת 2016
קטגוריה:משחקי וידאו שפותחו בשוודיה
קטגוריה:משחקי פעולה ממוחשבים
קטגוריה:משחקי אינדי
אופל קרוסלנד

**אופל קרוסלנד** (באנגלית: **Opel Crossland**) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי אופל משנת 2017. היא הוצגה בינואר 2017 והגיעה לישראל במרץ 2018.

## מפרט טכני
הקרוסלנד משווקת עם ארבעה מנועים.

היצע מנועי הבנזין כולל שני מנועי בנזין בנפח 1.2 ליטר ו-1.2 ליטר טורבו המספקים 83 כ"ס (מנוע 1.2 ליטר), 130 כ"ס (מנוע 1.2 ליטר טורבו).

היצע מנועי הדיזל כולל שני מנועי דיזל בנפחי 1.5 ליטר טורבו המספקים 110 כ"ס (מנוע 1.5 ליטר טורבו), 120 כ"ס (מנוע 1.5 ליטר טורבו).

ללקוחות ישנה אפשרות לבחור בין תיבת הילוכים ידנית בעלת חמישה או שישה הילוכים לתיבת הילוכים אוטומטית בעלת שישה הילוכים.

## מתיחת פנים שנת 2020
באוקטובר 2020 הציגה אופל מתיחת פנים לקרוסלנד. לפני מתיחת הפנים נקרא הקרוסלנד "אופל קרוסלנד X" ואחריה הסירה אופל את ה-"X" משמו. מתיחת הפנים כללה עיצוב חדש לפגוש הקדמי, כיול חדש למתלים, מערכת מולטימדיה מעודכנת ורמת גימור חדשה הנקראת "GS ליין".

## מכירות
להלן נתוני המכירות באירופה וישראל.

## גלריה

קובץ:Opel Crossland X IMG 0383.jpg|מבט קדמי
קובץ:Opel Crossland X Monrepos 2019 IMG 1938.jpg|מבט אחורי
קובץ:Opel Crossland X below Mt. Etna.jpg|מבט צדדי


## קישורים חיצוניים

* יובל לוי, אופל קרוסלנד – מבחן דרכים, באתר אוטו, 27 ביוני 2021

## הערות שוליים

קרוסלנד
קטגוריה:קרוסאובר
קטגוריה:כלי רכב המיוצרים בספרד
קטגוריה:דגמי מכוניות שהושקו ב-2017
שטפן אולמן

**שטפן אולמן** (יש הכותבים **סטפן**, באנגלית: **Stephen Ullmann** ובהונגרית: **אישטוון**: **Ullmann István**) 31 ביולי 1914 - 10 בינואר 1976) היה בלשן ומחבר ספרים, מאבות חקר המשמעות (סמנטיקה). נולד בהונגריה ופעל רוב חייו באנגליה.

## קורות חייו
אולמן למד והוסמך באוניברסיטת בודפשט, ואת התואר השלישי קיבל באוניברסיטת גלאזגו שבסקוטלנד. במהלך מלחמת העולם השנייה עבד במחלקת התקשורת של ה BBC. עם תום המלחמה בשנת 1946 ועוד טרם סיים את תוארו, החל להרצות בחקר לשוני של כתבי עת עתיקים פילולוגיה, ובבלשנות (לינגוויסטיקה). בשנת 1950 הוסמך בתואר שלישי עם מאמר: עיקרון המשמעות (The principle of semantics) מאמר בעל חשיבות תהומית והשפעה רבה בתחום.

אולמן לימדברסיטת לידס שבאנגליה כפרופסור לצרפתית ולחקר כתבי יד של שפות רומאניות בין השנים 1953–1968 ואחר כך באוקספורד. בשנת 1974 התארח במשך חמישה חודשים במחלקת השפות הרומאניותברסיטה הלאומית האוסטרלית ושם הרצה את סדרת מאמריו על "מילים ומשמעותן".

עדות לצדקת טענותיו קיימת באופן נרחב בארכיונים רבים ברחבי אירופה. מאמריו וספריו תורגמו לשפות רבות - בין היתר לרוסית, צרפתית, יפנית וספרדית, ונלמדים כחלק בסיסי מלימודי הבלשנות ברחבי העולם.

בעודו צועד אל ביתו שבעיר קידלינגטון באנגליה נתקף בדום לב, ב-10 בינואר 1976 ובאותו יום מת. בעיתון הטיימס הלונדוני הוצג כאחד מהפילולוגים הנודעים ביותר באנגליה.

## דבריו לגבי משמעות והתפתחותה
אולמן חקר את התפתחותן של משמעויות מילים וביטויים לאורך זמן ועם שינוי המקום, ובמעברים בין שפות, ובעיקר את המעתקים הלשוניים - אותן מילים המשמשים במשמעות אחרת ממשמעותן המקורית, באופן מודע או בלתי מודע.

פרסום השערותיו בעניין באו בתקופה שבה חקר הלשון עבר מבדיקת השתלשלות מילים לחקר תיאורי ועל זמני, תוך תיאור הלשון בהווה ומציאת תופעות לשוניות עכשיויות (סינכרוניות) ונטישת הבלשנות הפוסקנית הישנה. אף שמאמריו עסקו בבלשנות משווה ובחקר השתלשלות הלשון (דיאכרוני), הייתה להם השפעה רבה על המחקר העדכני כיום, והם שולבו כפן נוסף ברובד חקר המשמעות (הסמנטיקה) של הבלשנות.

לדבריו ניתן למיין את השאלת המשמעות במעתק הלשוני לארבעה סוגים:
* השאלת משמעות מדימוי - **[[מטפורה]]**. לדוגמה: ילד "מתוק" - הילד מדומה לאוכל שטועמים ונהנים ממנו.
* השאלת תכונות - **[[מטונימיה]]**. לדוגמה: המשפט הזה אומר "דרשני!" - הוסיפו למשפט תכונה אנושית לפיו המשפט עצמו יכול לדבר, בתהליך האנשה.
* השמטת המובן מאליו - **אליפסיס בלשני**, כלומר שלוש נקודות או הביטוי וכוליה (וכו'). לדוגמה: יוחנן מלמד באנגלית ומרים ... בעברית. ומשמעותו: ...ומרים **מלמדת אף היא** בעברית.
* שיבושי לשון - **[[אטימולוגיה עממית]]** - השאלת משמעות הנובעת משגיאה. לדוגמה: תעריף עורף ראשים - יחוס שגוי של שורש שאינו של המילה, שכן המילה "תעריף" שאולה מערבית בשורש ער"ף שמשמעותו ידיעה, ולא מהשורש העברי ער"ף שמשמעותו קציצת איבר באיבחת חרב.

## פרסומים
(באנגלית אם לא צוין אחרת)
* עקרונות הסמנטיקה (1951)
* מלים ושימושן (1951)
* פרקים במשמעות צרפתית Précis de Sémantique Française* (1952)* (בצרפתית)
* שפה וסגנון (1964)
* הסגנון בעלילה הצרפתית (1964)
* משמעות וסגנון (1973)

## הערות שוליים

קטגוריה:בלשנים ולשונאים הונגרים
קטגוריה:הונגרים שנולדו ב-1914
קטגוריה:הונגרים שנפטרו ב-1976
יעקב אבן מלכא

הרב **יעקב אבן מלכא** (או: **בן מלכא**, מכונה: **מהריב"ם;** סביב ה'תמ"ה 1685 - ה'תקל"א 1771) היה מדייני פאס, ואב בית הדין תטואן במאה ה-18, רבה של העיר ומקובל. ממחברי השו"ת 'נר מערבי'.

## קורותיו
נולד בפאס שבמרוקו לאביו רבי יוסף. את תורתו קיבל מרבני העיר פאס ומרבי יהודה בן עטר. תחילה שימש כסופר בית הדין, אך עד מהרה נמנה לדיין לא רשמי בפאס עם רבי יעקב אבן צור, רבי שלם אדרעי, רבי סעדיה אפלאלו, ועוד. דייני פאס מתעדים החל משנת ה'תצ"ב, כי רבי יעקב החל להתנהג בצורה שאינה מכבדת את רבי יהודה בן עטר לשיטתם. עוד ייחסו לו חבריו הדיינים נטייה קיצונית לרצון להנהגה ושררה. עד שסילקוהו מן הרבנות ומן העיר בכלל. באותה העת נחשב לבר פלוגתא של רבי יעקב אבן צור.

עקב כך, בשנת ה'תצ"ד (1734) נאלץ רבי יעקב לנדוד לעיר תטואן. בשנת ה'תק"ג לערך החל לכהן כדיין שלישי בבית הדין בראשות הרב מנחם עטיאה לצד רבי שלמה אבודרהם. מאוחר יותר, התמנה לאב בית הדין ונמנה עם הדיינים: רבי אפרים מונסונייגו, רבי יהודה אבודרהם, רבי יהודה קורייאט, רבי יהודה הלוי. הרבה להתכתב עם בתי הדין בערים שונות ברחבי מרוקו כמקובל אז באותם הימים. לימים בשנת ה'תצ"ח כשנדד רבי יעקב אבן צור לתטואן בעקבות הרעב השורר בפאס, קיבל מעמד מכובד מצד רבי יעקב אבן מלכא, עד שהיה חותם ראשון בפסקי הדין. יחסי כבוד וידידות נהגו בין השניים.

כמו כן ידוע שרבי יעקב עסק בתורת הקבלה, וזכה לתואר "המקובל האלהי". כמו כן עסק בכתיבת פיוטים.

נפטר בשנת ה'תקל"א. רבי דוד בן חסין כתב קינה לכבודו בה הוא מציין את מידת היושר והאמת של רבי יעקב מבלי שהיה מתחנף לאיש. כמו כן עד היום קיים בית הכנסת שבנה בעיר, קרוי על שמו.

לאחר פטירתו החליף אותו סגנו רבי אפרים מונסונייגו בתפקיד אב בית הדין.

## חיבוריו
ממוזער|שו"ת נר מערבי לרבי יעקב אבן מלכא כתב פסקי דין רבים, שחלקם עוד נותרו בכתבי יד, וחלקם הודפסו בקובץ תשובות '''שו"ת נר מערבי חלק א' (ירושלים ה'תרצ"ה)''' שנאסף ונערך על ידי רבי יעקב כלפון, והודפס על ידי נכדיו. המאופיין בפסקי הדין של דייני העיר תטואן. פסקי דין נוספים מובאים בשו"ת של חכמי מרוקו מתקופתו. כמו כן, כתב הגהות על השולחן ערוך, בהם הוא מביא ציטוטים מפסקים של רבני מרוקו הקדומים לו, כדוגמת רבי יעקב הלוי.

## ראו גם
*רבי יהודה בן עטר
*רבי יעקב אבן צור
*רבי יעקב חיים בן נאים
*רבי יעקב כלפון
*תטואן

בן
קטגוריה:דיינים

## הערות שוליים

קטגוריה:תטואן: רבנים
אסטאן קודס רזאווי

**אסטאן קודס רזאווי** (בפרסית: **آستان قدس رضوی**) הוא ארגון המנהל את מקדש האימאם א-רידא ומוסדות שונים השייכים לארגון.

המנגנון הניהולי של אסטאן קודס רזאווי נחשב לארגון העתיק ביותר באיראן, מלפני כ-1,200 שנה. בעבר, המשאב העיקרי של המוסד היה החרמות וההקדשים; מאז המהפכה האיראנית, אסטאן קודס רזאווי הוא שחקן מרכזי בכלכלת העיר משהד ובכלכלת איראן כולה. נטען שהוא הגוף הכלכלי הגדול ביותר באיראן. בפקודת רוחאללה ח'ומייני, הארגון היה פטור ממס במשך 35 שנה, עד 2019. ראש הארגון ממונה על ידי המנהיג העליון של איראן.

## היסטוריה
מאז המהפכה, המוסד "אסטאן קודס רזאווי" הפך מארגון קטן לקונגלומרט המעסיק 19,000 עובדים ומנהל מפעלי רכב, עסקים חקלאיים ועסקים רבים אחרים.

השטח של המקדש גדל פי 4 מאז 1979, כך על פי ראש מחלקת היחסים הבינלאומיים של הקרן. הקרן מחזיקה ברוב הנדל"ן במשהד ומשכירה שטחי חנויות לבזארים בעיר.

האייתוללה עבאס ואז-טבאסי היה ראש אוסטאן-אי-קודס מאז המהפכה ועד מותו בשנת 2016. אבראהים ראיסי החליף אותו במרץ 2016 וכיהן בתפקיד עד אפריל 2019. לאחר מכן, המנהיג העליון של איראן, עלי ח'אמנאי, מינה את אחמד מרווי לראש החדש של בוניאד במקום אבראהים ראיסי וראיסי הפך לשופט הראשי של איראן.

ב־13 בינואר 2021 הטיל משרד האוצר האמריקני סנקציות על הארגון. שר האוצר האמריקני, סטיבן מנוצ'ין, אמר כי "מוסדות אלה מאפשרים למעמד השליט האיראני לקיים מערכת בעלות מושחתת על חלקים גדולים מהכלכלה האיראנית. ארצות הברית ממשיכה לכוון אל אלה הטוענים שהם עוזרים לעם האיראני אך מגדילים את עושרם שלהם."

## מוסדות
### פרסומים
* הוצאת בהנשר
* קודס דיילי
* מגזין זעיר
* מגזין הרם
* ארגון דפוס ופרסום

### מכוני תרבות וחינוך
* אוניברסיטת אימאם רזה (AS)
* קרן המחקר האסלאמי
* שירותי ייעוץ לנוער והמכון למחקר חברתי
* קרן תרבות רזאווי
* מוסד ליצירה אמנותית ומדיה אורקולית
* המוזיאון המרכזי של אסטן קודס רזאווי
* ספריית מאלק והמוזיאון הלאומי
* דאר-אול-קוראן של אסטאן קודס רזאווי
* המוזיאון המרכזי של אסטאן קודס רזאווי
* מועצת התרבות העליונה
* הספרייה המרכזית של אסטאן קודס רזאווי
* אוניברסיטת רזאווי למדעי האסלאם
* מנהלת ההפצה והיחסים האיסלאמית
* משרד היחסים הבינלאומי
* מרכז חינוך לעבודה לעובדי אוסטאן קודס רזאווי

### מכונים כלכליים
* הארגון הכלכלי של אסטן קודס רזאווי
* חברת בהנשר
* חברת שטיחים
* חברת ביטוח
* חברת שימורים ואחסון קר
* חוות קנביסט
* חברת שיכון ובינוי
* חברת קמח
* חברת התרופות סאמן
* תעשיית ייצור לחמים
* תעשיית העץ
* חברת מוצרי חלב
* חברת הוצאה לאור בהנשר
* ארגון פרדסים
* היחידות החקלאיות של אסטאן קודס רזאווי
* יחידות התעשייה והמכרות, הפיתוח והשירותים של אסטאן קודס רזאווי
* חברת תיווך רזאווי
* חברת רזאווי להובלה

### מכוני בריאות
* ארגון אימונים גופניים של אסטאן קודס רזאווי
* שירותים רפואיים
* מכון לרוקחות
* בית חולים סופר-התמחות רזאווי

### בניה
* הרחבת המקומות הקדושים של אסטאן קודס רזאווי

### מכון חברתי
* ענייני רווחה חברתית הקשורים לעולי מקדש הקודש של האימאם רזה (AS)
* מוסדות ושירותי רווחה של אסטן קודס רזאווי
* מתחם הספורט Astan Quds Razavi, Mashad, איראן

### מכונים קשורים אחרים
* הקונגרס הבינלאומי בנושא האימאם רזה (AS)
* האייתוללה עבאס ואז טבאסי, האפוטרופוס הכומר של אסטאן קודס רזאווי

## ראו גם
* בוניאד
* עלי א-רידא
* מקדש האימאם א-רידא
* מסגד גוהרשאד
* כלכלת איראן

## קישורים חיצוניים

* 
* אסטאן קודס רזאווי

## הערות שוליים

קטגוריה:תנועות אסלאמיות
קטגוריה:משהד
לארס וולין

**לארס וולין** (בשוודית:**Lars Wallin**; נולד ב-13 באוגוסט 1965) הוא מעצב אופנה שוודי.

## ביוגרפיה
וולין למד ב-"Beckmans designhögskola", בית ספר לעיצוב בסטוקהולם, ב-1995 זכה ב-"Guldknappen", פרס המוענק מדי שנה על ידי מגזין האופנה "Damernas Värld" לקידום עיצוב האופנה בשוודיה, באותה שנה פתח סטודיו משלו.

הוא עיצב את התלבושת לזמרת קרולה במלודיפסטיבלן 2006 וגם לאירוויזיון באותה שנה. הוא גם נודע בכך שעיצב שמלות לנסיכה ויקטוריה ולנסיכה מדלן. בין לקוחותיו נמנים גם ידוענים שוודים נוספים. הוא שואב את סגנון עיצובו מהוליווד ומצרפת של שנות החמישים, בשמלותיו הוא משתמש בחומרים ייחודיים, ב-2012 יצא אוסף תכשיטים שעיצב.

## קישורים חיצוניים

* 

קטגוריה:מעצבי אופנה
קטגוריה:שוודים שנולדו ב-1965
נס הצלב הקדוש בגשר סן לורנצו

"**נס הצלב הקדוש בגשר של סן לורנצו**" (באיטלקית: Miracolo della Croce caduta nel canale di San Lorenzo) הוא ציור של אמן הרנסאנס האיטלקי ג'נטילה בליני , המתוארך לשנת 1500. הציור נמצא כיום בגלריה האקדמיה בוונציה .

## תיאור
הציור מהווה חלק מסדרה של תשעה ציורים שהוזמנו על ידי האחווה של סן ג'ובאני אוונג'ליסטה  מאמנים שונים. הוא מבוסס אגדה לפיה בין השנים 1382-1370, בזמן תהלוכה דתית שהתקיימה בעיר, שריד מן הצלב האמיתי נפל את התעלה וכל הניסיונות למשות אותו מן המים נכשלו, לבד מזה של אנדרה ונדרמין (Andrea Vendramin), ראש האחווה.

הציור מציג גישה ריאליסטית לתיאור. הדבר מתבטא בתיאור הנוף העירוני של ונציה, אף על פי שהוא איננו בנוי תוך שימוש בפרספקטיבה מדעית. בנוסף, הציור מתאר דמויות ממשיות, כגון זו של קתרינה קורנארו, המלכה האחרונה של ממלכת קפריסין, המזוהה כדמות המתוארת כורעת ברך מצד ימין, וכן קבוצה של גברים, שייתכן והם בני משפחתו של האמן, ובהם דיוקן עצמי של האמן ודיוקן של ג'ובאני בליני, אחיו.

## קישורים חיצוניים

*נס הצלב הקדוש בגשר סן לורנצו באתר גלריית האקדמיה (באנגלית)

קטגוריה:ערכים שבהם תבנית בריטניקה אינה מתאימה
קטגוריה:ציורים
קטגוריה:ציור של תקופת הרנסאנס
קטגוריה:ציורים מהמאה ה-16
קטגוריה:גלריית האקדמיה: ציורים
אסף רונאל

**אסף רונאל** (נולד בשנת 1981) הוא ערב רב פעיל שמאל קיצוני אנטי ציוני תושב ברלין, עיתונאי לשעבר, שעבד בעיתון הארץ. שימש כעורך חדשות החוץ והמדע בעיתון.

## ביוגרפיה
רונאל נולד בשנת 1981 לפרופ' אילה רונאל, פרופסור לארכיטקטורה באוניברסיטת תל אביב, ולאיתן רונאל, בעל משרד ארכיטקטים עצמאי. בשנת 2006 הצטרף לעיתון הארץ כמתרגם מאנגלית וספרדית, משם התקדם לתפקיד עורך עמודים בעיתון. בהמשך שימש כעורך בדסק החוץ של עיתון "הארץ" ובמדור הדעות של העיתון. בשנת 2011 מונה רונאל לראש דסק החדשות באתר "הארץ" ועם איחוד מערכות האינטרנט והמהדורה המודפסת, מונה רונאל לראש דסק החדשות במערכת המאוחדת. מ-2013 ועד 2018 שימש עורך חדשות החוץ של העיתון. בשנת 2018 מונה רונאל לעורך חדשות המדע בעיתון.

בשנת 2018, בציוץ ברשת החברתית טוויטר, כינה רונאל את הפעילה החברתית שפי פז ואת חברת מועצת העיר תל אביב-יפו סוזי כהן צמח "מנהיגות התנועה היודו-נאו-נאצית נגד פליטים אפריקאים", זאת בשל חלקן במאבק נגד אוכלוסיית המסתננים והמהגרים הבלתי חוקיים האפריקאיים בשכונות דרום תל אביב. בעקבות הציוץ הגישו השתיים תביעת דיבה נגד רונאל, הכוללת פיצוי בסך 560 אלף שקל. בשנת 2020 קבע בית משפט השלום בתל אביב כי רונאל פגע בשמן של פז וכהן-צמח ועל כן מגיע להן פיצוי, אך פסק כי סכומו הכולל יהיה כ-30 אלף שקלים בלבד, זאת מכיוון שהתנהלות השתיים פגעה בשמן הטוב עוד בטרם התבטאותו של רונאל. השופט דחה גם את בקשת התובעות למחיקת הפרסום ולפרסום הכחשה והבהרה, ולא חייב את רונאל בהוצאות משפט "בהתחשב בכך שהסכומים שנפסקו לתובעות נמוכים במידה ניכרת ממה שתבעו ומהווים פחות מ-6% מהם".

בשנת 2021, בעקבות מבצע שומר החומות, התפטר רונאל מעיתון "הארץ" בעקבות מה שתיאר כ"כישלונם לדווח על התקיפה על ידי משטרת ישראל וקיצונים ישראלים נגד החברה הפלסטינית בישראל והצידוד במתנחלים וכוחות הביטחון". לאחר מכן עבד בחברת הביוטק "Stay" בתור מנהל תוכן.

לרונאל תואר ראשון בהיסטוריה מאוניברסיטת תל אביב. הוא מתגורר עם בת זוגו ושתי בנותיו בברלין.

בירך על נפילתם של חיילי צה"ל: "כן ירבו וברוך שפטרנו מעוד טרוריסטים ציונאצים"

## קישורים חיצוניים

* 
* כתבותיו של אסף רונאל בעיתון הארץ
* חסמים בפני עיתונות שלום, הרצאה של רונאל באתר הטלוויזיה החברתית באינטרנט, יוני 2019
* פוסט אורח: למה התפטרתי מעיתון הארץ באתר "החברים של ג'ורג'", מאי 2021

## הערות שוליים

קטגוריה:עיתונאים ישראלים
קטגוריה:עיתונאים כותבי עברית
קטגוריה:סגל הארץ
קטגוריה:בוגרי אוניברסיטת תל אביב
קטגוריה:יפו: אישים
קטגוריה:ישראלים שנולדו ב-1981
אלפא רומיאו סטלביו

**אלפא רומיאו סטלביו** (באנגלית: **Alfa Romeo Stelvio**) היא מכונית קומפקטית במרכב קרוסאובר בעלת חמישה מקומות ישיבה, שמיוצרת על ידי אלפא רומיאו משנת 2016. היא הוצגה בתערוכת הרכב של לוס אנג'לס בנובמבר 2016, והגיעה לישראל במאי 2017. הסטלביו קרוי על שם מעבר ההרים המפורסם של אירופה, מעבר סטלביו.

הסטלביו מתחרה ברכבים כגון: פורשה מאקאן, אאודי Q3, אאודי Q5, ב.מ.וו X4, לנד רובר דיסקברי ספורט, קאדילק XT5, ריינג' רובר ולאר, מרצדס-בנץ GLB-קלאס, מרצדס-בנץ EQC, יגואר I-פייס, לקסוס NX ויגואר F-פייס.

## עיצוב
העיצוב החיצוני מציג עיצוב נקי וקל הבנוי על אותה פלטפורמה של אלפא רומיאו ג'וליה. עיצוב הפנים משלב יוקרה וספורט, מושבי ספורט שעשויים מבד ועור, מסך מגע המשדר את המולטימדיה בקוטר 6.5 אינץ', או בחבילת "MILANO SPECIALE" המוסיפה לוח מחוונים דיגיטלי בקוטר 7 אינץ' ומסך מגע בקוטר 8.8 אינץ'.
ממוזער|גרסת ה-QV

## מפרט טכני
הסטלביו משווקת עם ארבעה מנועים לבחירה.
* מנוע בנזין I4 צילינדרים בנפח 2.0 ליטר טורבו המספק כ-200 כ"ס ב-4,500 סל"ד ומומנט מרבי של 33.6 קג"מ ב-1,750 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 7.2 שניות ומגיעה למהירות מרבית של 215 קמ"ש.
* מנוע בנזין I4 צילנדרים בנפח 2.0 ליטר טורבו המספק כ-280 כ"ס ב-5,250 סל"ד ומומנט מרבי של 40.7 קג"מ ב-2,250 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 5.7 שניות ומגיעה למהירות מרבית של 230 קמ"ש.
* מנוע דיזל I4 צילינדרים בנפח 2.2 ליטר טורבו המספק בין 150 כ"ס ל-210 כ"ס. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 8.8 ל-6.6 שניות ומגיעה למהירות מרבית של בין 198 ל-210 קמ"ש.
* (גרסת הביצועים, QV) מנוע בנזין V6 צילינדרים בנפח 2.9 ליטר טווין טורבו המספק כ-510 כ"ס ב-6,500 סל"ד ומומנט מרבי של 61.2 קג"מ. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 3.8 שניות ומגיעה למהירות מרבית של 283 קמ"ש.

## מתיחת פנים שנת 2020-2019
בנובמבר 2019 הציגה אלפא רומיאו את הסטלביו המחודש. מתיחת הפנים כללה שינוי משמעותי בתא הנוסעים, החלפת הפלסטיק בקונסוליה המרכזית בעור, שדרוג המולטימדיה לקוטר 8.8 אינץ'. מערכות סיוע לנהג ומערכות בטיחות רבות נוספו לסטלביו.

במאי 2020 הציגה אלפא רומיאו את מתיחת הפנים לגרסת הביצועים, סטלביו QV. מתיחת הפנים לגרסת ה-QV כללה כמו בגרסה הבסיסית שינוי בתא הנוסעים, ושיפור מערכות הבטיחות. וגם כיול ספורטיבי למתלים, ועיצוב ספורטיבי חד יותר.

## מכירות
להלן נתוני המכירות באירופה וארצות הברית.

## קישורים חיצוניים

## הערות שוליים

סטלביו
קטגוריה:קרוסאובר
קטגוריה:מכוניות ספורט
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2016
חדקן אדריאטי

**חדקן אדריאטי** (שם מדעי: *Acipenser naccarii*) הוא מין של דג סחוס גרמי, המצוי במימי הים האדריאטי שבים התיכון לחופי איטליה, אלבניה, יוון ומדינות יוגוסלביה לשעבר, ומכאן שמו. החדקן מזכיר במראהו את החדקן האירופי אך הוא בעל מספר הבדלים מאפיינים. הוא תואר למדע ב-1836 בידי שארל לוסיאן בונפרטה.

## תיאור
החדקן בעל עצמות סחוסיות עם שורות לוחיות סחוס לאורך גופו. צבעו חום-סגול והצידיים בהירים יותר. הבטן לבנה וגם הלוחיות. הזנב של החדקן ממוזלג ונמוך והוא בעל סנפיר גבי אחורי נמוך קרוב לזנב. אורך החדקן מגיע ל-2 מטרים ומשקלו עד 25 ק"ג, אם כי נתפסו גם פרטים ששקלו מעל 40 ק"ג. הוא בעל חוטם צר שלצידיו ביני חישה ארוכים.

החדקן נפוץ בים התיכון שלחופי דרום אירופה ובנהרות שסביבה, אליהם הוא עולה להטיל ביצים. הוא מטיל את ביציו במים עמוקים עשירים בחמצן על מצע חצץ, המונע מטורפים לגלות אותם. החדקן נובר בקרקעית עם חוטמו ומחפש דגים קטנים, שטצדאים, רכיכות שונות ותולעים טבעתיות למאכל.

החדקן מצוי בסכנת הכחדה חמורה עקב סכרים לאורך נתיבי הנהרות בהם הוא מתרבה ועקב זיהומים ודיג יתר.

## קישורים חיצוניים

## הערות שוליים

קטגוריה:טקסונים שתוארו בידי שארל לוסיאן בונפרטה
קטגוריה:חדקניים
קטגוריה:מגה-פאונה של האוקיינוס האטלנטי
קטגוריה:דגי הים התיכון
קטגוריה:בעלי חיים שתוארו ב-1836
Ocean (שיר של מרטין גריקס)

"**Ocean**" (בעברית: "**אוקיינוס**") הוא סינגל של המפיק המוזיקלי ההולנדי מרטין גריקס, בהשתתפות הזמר-יוצר האמריקאי חאליד. השיר, שיצא ב-15 ביוני 2018, נכתב על ידי מרטין גריקס, חאליד, ג'ורג'יו טינפור , דוויין ויטמור ג'וניור , אילסי ג'ובר והופק על ידי מרטין גריקס וג'ורג'יו טינפור.

## רקע
באוקטובר 2017, חאליד צייץ בטוויטר את גריקס בציטוט אוהד שביקש שיתוף פעולה ביניהם, כאשר גריקס הגיב: "בוא נעשה את זה". ב-17 באפריל 2018, במהלך ראיון בשידור חי בפייסבוק של בילבורד, חאליד גילה לראשונה כי היה עובד באולפן עם גריקס על שיר. מאוחר יותר, גילה גריקס פרטים נוספים על השיר לאתר החדשות Kenh14 באומרו כי: "כרגע אני יכול להודיע שיש לי שיר חדש עם חאליד. הוא זמר נהדר. נוציא אותו בתחילת יוני. אני ממש מתרגש מזה." בראיון ל-Sirius XM Hits 1  בטקס פרסי המוזיקה של בילבורד 2018, גאריקס הכריז על שם השיר ותאריך היציאה שלו. ההודעה הרשמית הייתה ב-11 ביוני, יחד עם עטיפת הסינגל.

## וידאו קליפ
הווידאו קליפ של השיר, שצולם במחסן בהמילטון, אונטריו, יצא בערוץ היוטיוב של גריקס ב-15 ביוני 2018. נכון ליוני 2021, לווידאו קליפ יש יותר מ-280 מיליון צפיות.

## ביקורת
קאט בין מהמגזין בילבורד אמרה שהסינגל "מתאים לחלוטין לטווח הנשמה של חאליד", שמעניק למאזינים את "עושרו הכללי ועדיפותו ההזויה על פעימות הצריבה האטיות שבישל גריקס". מתיו מדו מ-*Your EDM* תיאר את הסינגל כ-"הכי רך מכל שיר של גריקס ששמענו עד כה, [ש]מנגן יותר את הסגנון של חאליד מאשר את שלו", וכך פחות נשמע סגנונו המוזיקלי של גריקס. כריס סטאק מ-*Dancing Astronaut* כתב כי הצמד העביר "סינגל פופ נינוח שמשלב טרופים אלקטרוניים עם אלמנטים של רוק ו-R&B לכדי נוף של סאונד מרגיע מלוטש בהרמוניות מרגיעות", תוך שהוא מציין את המשכו המוצלח של "הפשיטה אל ה-EDM" של חאליד.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מרטין גריקס
קטגוריה:שירי חאליד
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי מרטין גריקס
קטגוריה:בלדות פופ
קטגוריה:שירי פלטינה בממלכה המאוחדת